**PAAIŠKINAMASIS RAŠTAS**

**PRIE 2019 METŲ I KETVIRČIO FINANSINIŲ ATASKAITŲ**

**I. BENDROJI DALIS**

 Šiaulių lopšelis-darželis "Rugiagėlė", Dainų g. 31, Šiauliai, LT-78236, el.p. rugiagele@splius.lt, įregistruotas Juridinių asmenų registre, kodas 190529495.

 Šiaulių lopšelis-darželis "Rugiagėlė"-biudžetinė įstaiga, kurios steigėja yra Šiaulių miesto savivaldybė.

 Kontroliuojamų ir asocijuotų subjektų neturi.

 Lopšelio-darželio veiklos sritis - švietimas.

 Pagrindinė vykdoma veikla: 851010 - Ikimokyklinio amžiaus vaikų ugdymas.

 Vykdoma programa: 08 - Švietimo prieinamumo ir kokybės užtikrinimo programa.

 Šiaulių lopšelis-darželis "Rugiagėlė" rengia žemesniojo lygio tarpinių finansinių ataskaitų rinkinį. Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.

 Didžiausias leistinas pareigybių skaičius - 57, pareigybių skaičius ataskaitinio laikotarpio pabaigoje – 56,78. Vidutinis sąrašinis darbuotojų skaičius - 60.

**II. APSKAITOS POLITIKA**

Šiaulių lopšelis-darželis "Rugiagėlė" finansines ataskaitas rengia vadovaudamasis LR viešojo sektoriaus atskaitomybės įstatymu, bendraisiais apskaitos principais, apskaitos politika, kuri yra apskaitos vadovo sudėtinė dalis, užtikrinanti, kad apskaitos duomenys atitiktų VSAFAS reikalavimus.

 Per ataskaitinį laikotarpį apskaitos politika nebuvo keista. Peržiūrėtos apskaitos politikos nauja redakcija patvirtinta direktoriaus 2018 m. gruodžio mėn. 31 d. įsakymu Nr. V-123.

 Nematerialus turtas yra pripažįstamas ir registruojamas apskaitoje, jei atitinka 13-ajame VSAFAS pateiktą sąvoką ir nustatytus kriterijus.

 Ilgalaikis materialusis turtas yra pripažįstamas, jei atitinka 12-ajame VSAFAS pateiktą sąvoką ir nustatytus turto pripažinimo kriterijus. IMT pirminio pripažinimo momentu apskaitoje registruojamas įsigijimo savikaina. Nusidėvėjimas skaičiuojamas taikant tiesiogiai proporcingą (tiesinį) metodą.

 Atsargos pirminio pripažinimo metu įvertinamos įsigijimo savikaina ir skirstomos į grupes: maisto produktai, medžiagos ir žaliavos, ūkinis inventorius.

 Gautinos sumos pirminio pripažinimo metu įvertinamos įsigijimo savikaina.

 Finansavimo sumos pripažįstamos, kai atitinka 20-ajame VSAFAS nustatytus kriterijus. Gautos ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais padaromos su finansavimo sumomis susijusios sąnaudos.

 Įsipareigojimai apskaitoje pripažįstami tik tada, kai yra įvykdomos visos sąlygos, nustatytos įsipareigojimui atsirasti pagal 17-ajį VSAFAS ir registruojamos apskaitoje įsigijimo savikaina pagal jų pagrindimo dokumentus.

 Pajamos, išskyrus finansavimo pajamas, pripažįstamos pagal kaupimo principą, kai tenkinamos visos sąlygos, nustatytos 10-ajame VSAFAS. Pajamos registruojamos apskaitoje ir rodomos finansinėse ataskaitose tikrąja verte tą ataskaitinį laikotarpį, kurį yra uždirbamos.

 Sąnaudos pripažįstamos ir registruojamos apskaitoje tą ataskaitinį laikotarpį, kurį uždirbamos su jomis susijusios pajamos, neatsižvelgiant į pinigų išleidimo laiką, kaip nustatyta 11-ajame VSAFAS.

**III. SUTRUMPINTOS AIŠKINAMOJO RAŠTO PASTABOS**

 Šiaulių lopšelis-darželis "Rugiagėlė" nematerialaus turto neturi.

 Ilgalaikio materialaus turto likutinė vertė – 485912,27 Eur. Įstaigoje yra visiškai nudėvėto, tačiau naudojamo veikloje turto. Ilgalaikio materialaus turto, kuris nenaudojamas veikloje nėra.

 Ilgalaikio finansinio turto nėra.

 Atsargų likutį 1289,95 Eur ataskaitinio laikotarpio pabaigoje sudaro maisto produktų likutis sandėlyje.

 Išankstiniai apmokėjimai – 1678,10 Eur ( t. sk. ateinančių laikotarpių sąnaudos – 123,10 Eur) ;

 Gautinos sumos už turto naudojimą, paslaugas - 9755,96 Eur (tėvų įmokos, patalpų nuoma būreliams);

 Sukauptos gautinos sumos – 71077,50 Eur (sukauptas atostogų rezervas ir kt. 68004,06 Eur, gautinos sumos iš surinktų ir pervestų į biudžetą įstaigos pajamų lėšos- 3073,44 Eur);

 Pinigų likutis banko sąskaitose – 2938,79 Eur ( maisto tiekėjų parama, 2% VMI ir kita – 2653,14 Eur, tėvų įmokos – 285,33 Eur ir nepanaudotas lėšų likutis – 0,32 Eur);

Finansavimo sumų likutis ataskaitinio laikotarpio pabaigoje 462066,54 Eur. T.sk

* iš valstybės biudžeto kitoms išlaidoms kompensuoti– 0,32 Eur (pinigų likutis banke)
* iš savivaldybės biudžeto nepiniginiam turtui įsigyti – 455653,68 Eur (ilgalaikio turto likutinė vertė)
* iš kitų šaltinių nepiniginiam turtui įsigyti – 3759,40 Eur (ilgalaikio turto likutinė vertė)
* iš kitų šaltinių kitoms išlaidoms kompensuoti – 2653,14 Eur (labdaros (paramos) likutis banke);

 Tiekėjams mokėtinos sumos –1237,48 Eur ( komunalinės ir ryšio paslaugos – 152,61 Eur, už maisto produktus – 1037,13 Eur, kitos paslaugos – 47,74 Eur);

 Su darbo santykiais susiję įsipareigojimai – 594,54 Eur ( nesumokėtos valstybinio socialinio draudimo įmokos);

 Sukauptos mokėtinos sumos – 68592,40 Eur (Valstybės biudžeto lėšos - 32398,69 Eur, savivaldybės biudžeto lėšos – 34892,78 Eur ir pagrindinės veiklos pajamų lėšos – 1300,93 Eur).

 Finansavimo pajamos – 226168,62 Eur;

 Pagrindinės veiklos kitos pajamos – 25018,71 Eur (tėvų įmokos už suteiktas paslaugas – 24556,27 Eur , patalpų nuoma – 330,00 Eur , pajamos iš darbuotojų maitinimo – 132,44 Eur);

 Pagrindinės veiklos sąnaudos – 229728,41 Eur ( t. sk. socialinės išmokos (moksleivių nemokamas maitinimas) – 83,80 Eur, kitos (vienkartinė išmoka darbuotojui, mirus šeimos nariui) – 200,00 Eur);

 Reikšmingų įvykių po paskutinės tarpinio ataskaitinio laikotarpio dienos, teisinių ginčų, klaidų taisymo nebuvo.

Direktorė Roma Jarulienė

Vyr. buhalterė Alvina Marcinkienė